**Τεχνική προδιαγραφή για** **Μονάδα λογικής KNX, ράγας**

Η συσκευή αυτή θα πρέπει να χρησιμοποιηθεί για να παράσχει εκτεταμένες λειτουργίες λογικής στο σύστημα κτιριακού αυτοματισμού KNX της εγκατάστασης. Έχει τη δυνατότητα επικοινωνίας μέσω KNX/TP με τις υπόλοιπες συσκευές του συστήματος αυτοματισμού ή μέσω δικτύου LAN. Οι πράξεις λογικής θα πρέπει να προσδιορίζονται από τον editor που έχει ενσωματωθεί στο ETS. Η μονάδα θα πρέπει να μπορεί να υποστηρίξει έως και 3.000 πύλες λογικής, ενώ θα πρέπει να υπάρχει και δυνατότητα εξομοίωσης του κυκλώματος που έχει σχεδιαστεί μέσω κατάλληλης λειτουργίας. Ο χρήστης θα πρέπει να έχει τη δυνατότητα αποθήκευσης των function blocks που θα έχει δημιουργήσει με στόχο να μπορούν να χρησιμοποιηθούν και σε άλλα project στο μέλλον. Η συσκευή αυτή θα είναι κατάλληλη για τοποθέτηση σε ράγα DIN, θα είναι πιστοποιημένη κατά ΚΝΧ και θα φέρει τις κατάλληλες σημάνσεις.

Οι μονάδες λογικής θα πρέπει να διαθέτουν τα κάτωθι χαρακτηριστικά:

* Δυνατότητα διαγνωστικού ελέγχου της μονάδας μέσω δωρεάν PC tool
* Δυνατότητα οπτικοποίησης των παραμέτρων KNX μέσω Web Server
* Δυνατότητα ελέγχου μέσω εξομοίωσης της λειτουργίας του κυκλώματος που έχει σχεδιαστεί
* Επίβλεψη λειτουργίας και μετάδοση σε πραγματικό χρόνο των τιμών των λογικών λειτουργιών μέσω LAN
* Δυνατότητα αποθήκευσης των custom function blocks για χρήση στο μέλλον

Διαθέσιμες λειτουργίες & συναρτήσεις:

* min. 3.000 function elements
* min. 500 KNX communication objects
* min. 2.000 group address assignments
* Μαθηματικές πράξεις
* Λειτουργία χρονοδιακόπτη ανάλογα με τη μέρα και ώρα
* Λειτουργία σύγκρισης
* Ενεργός ανάγνωση τιμών μετά την ανάκτηση τάσης στη γραμμή Bus

Τεχνικά χαρακτηριστικά:

|  |  |
| --- | --- |
| Τάση τροφοδοσίας | 24 V DC ή Power over Ethernet (PoE) |
| Κατανάλωση ισχύος | 2,9 W |
| Εφεδρεία ισχύος σε περίπτωση διακοπής | >20 s |
| Ενδεικτικά LED στην πρόσοψη του τροφοδοτικού | * Ετοιμότητα λειτουργίας
* Σύνδεση με δίκτυο LAN
* Ένδειξη μετάδοσης τηλεγραφημάτων (traffic)
 |
| Σύνδεση | * KNX - με τυποποιημένο ακροδέκτη/κλέμμα Bus σε χρώμα κόκκινο-μαύρο
* Τροφοδοσία – ακροδέκτες με βίδες
 |
| Βαθμός προστασίας | IP 20 σύμφωνα με το πρότυπο EN 60529 |
| Εγκατάσταση | Σε ράγα DIN 35 mm σύμφωνα με το πρότυπο EN 60715 |
| Πλάτος | 4 στοιχεία των 18 mm |
| Κατασκευαστής | ABB  |

**Πιστοποίηση ποιότητας**

Ο προμηθευτής των μονάδων λογικής KNX, θα πρέπει να διατηρεί αποδεκτό σύστημα διασφάλισης ποιότητας των προϊόντων και υπηρεσιών και να επιδεικνύει συμμόρφωση σε πιστοποίηση ISO 9001 η οποία παρέχεται από ανεξάρτητο πιστοποιημένο φορέα. Οι συσκευές θα πρέπει να συνοδεύονται από δήλωση συμμόρφωσης CE και δήλωση RoHS οικολογικής κατασκευής.

Ενδεικτικός τύπος: ABA/S 1.2.1 ή ισοδύναμος